Plofgeluide lei tot drie se arrestasieDie toneel waaropn daar afgekom is. Foto: Verskaf Kol. Sabata Mokgwabone, woordvoerder van die polisie, het gesê ŉ ondersoekspan het inligting opgevolg oor ontploffings wat gereeld op plase naby Buffeldoringweg gehoor is. “Die span het ŉ tonnel ontdek waar onwettige mynaktiwiteite vermoedelik aan die gang is.” Volgens Mokgwabone is beamptes en ŉ snuffelhond in die tonnel ingestuur, waar hulle op ŉ kragopwekker, bottels brandstof, metaalplate en sakke goudstof beslag gelê het. “Drie verdagtes, van Mosambiek en Zimbabwe, is in hegtenis geneem.” Mogwabone het gesê die ondergrondse toneel was deel van ŉ myn wat jare gelede gesluit is. Die verdagtes sal binnekort in die Stilfontein-landdroshof verskyn.